text: Opgave: Skaf en bro mellem Fyn og Als
  21 oktober 2016 kl. 17.36
  Sydfyn og Als skruer op for at få en bro mellem Fyn og Als
  Nu har kommunerne på Fyn og Als for alvor sat kræfter ind på, at der på et tidspunkt skal bygges en fast forbindelse mellem Als og Fyn. De har etableret et brosekretariat i Sønderborg med en enkelt opgave: Skaf den bro!
  Og fredag var sidste ansøgningsfrist for en fast stilling som bro-lobbyist i Faaborg-Midtfyn Kommune.
  Det er en gammel drøm til en cirkapris på 10 mia. kr., som de to kommuner nu puster nyt liv i.
  Det vil reducere rejsetiden mellem Fyn og Als fra en time til ca. et kvarter, og det vil Ifølge formanden for Foreningen Als-Fyn, Mogens K. Nielsen, gøre området til et udviklingsområde.
  
  